[{"text_idx": "#000001", "text": "Dod o hyd i lwybr"}, {"text_idx": "#000005", "text": "Gwybodaeth Gyffredinol am y Daith"}, {"text_idx": "#000006", "text": "Mae Taith Cambria\u2019n cychwyn o Gastell Caerdydd yng nghanol y ddinas ac yn rhedeg ar hyd glannau\u2019r afon Taf lan hyd at Gastell Coch, sy\u2019n cynnig golygfa drawiadol arall. Byddwch yn mynd ymlaen i goedwigoedd ardderchog Fforest Fawr a Fforest Ganol. Mae\u2019r llwybr yn 9.5 milltir o hyd ac mae\u2019n hygyrch i gerddwyr, ac am ran fwyaf ei hyd, i feicwyr hefyd."}, {"text_idx": "#000007", "text": "Ar o\u0302l gadael Castell Caerdydd, mae\u2019r llwybr yn croesi\u2019r afon Taf a chewch fwynhau golygfeydd gogoneddus o lannau\u2019r afon cyn cyrraedd Camlas Morgannwg. Mae\u2019r ardal hon yn hafan i fywyd gwyllt a gallwch anghofio eich bod mewn dinas fawr a modern a mwynhau\u2019r natur o\u2019ch cwmpas."}, {"text_idx": "#000008", "text": "Wrth adael y gamlas, byddwch yn cerdded tuag at y castell tylwyth teg\u2013 Castell Coch, a\u2019r coedwigoedd sydd o\u2019i gwmpas. Mae hyn yn eich arwain i Lwybr Cerdded Cefnffordd Rhymni ac ar yr A469 Thornhill Road. O\u2019r cyfeiriad hwn bydd gennych gyfle i gael eich croesawu yn nhafarn The Travellers Rest, ac yna ddal y bws yn o\u0302l i Ganol Dinas Caerdydd."}, {"text_idx": "#000009", "text": "Am ragor o wybodaeth, cliciwch ar y ddolen i dudalen we Taith Cambria."}, {"text_idx": "#000010", "text": "Mae\u2019r rhan hon o Daith Cambria yn cynnwys sawl ardal bioamrywiaeth. Mae Parc Bute a\u2019r Afon Taf yn cynnig hafan i Ddwrgwn a bywyd gwyllt lleol arall, ac mae Camlas Morgannwg yn lleoliad delfrydol i weld adar dw\u0302r, crehyrod ac efallai Glas y Dorlan. Mae Fforest Fawr hefyd yn goetir hynafol gyda sawl dynodiad gwarchod natur."}, {"text_idx": "#000012", "text": "Ym 1968, sefydlwyd Pwyllgor Taith Cambria a gadeiriwyd gan Drake. Dosbarthwyd gwahanol ddarnau o\u2019r gwaith mapio i sawl gwahanol sefydliad, Ramblers, YHA, y Bannau Brycheiniog a Chymdeithas y Gwardeiniaid Gwirfoddol. Nid oedd pawb yn cytuno o ran pa lwybrau i\u2019w cynnwys mewn sawl lleoliad, a ble y dylai\u2019r llwybr ddechrau a gorffen. Ar o\u0302l cynnal nifer o gyfarfodydd, cytunwyd ar gyfaddawd ac y byddai\u2019r llwybr yn ymestyn o Gaerdydd i Gonwy."}, {"text_idx": "#000014", "text": "Ym mis Ebrill 1976, cymeradwyodd y Comisiwn broject Taith Cambria mewn egwyddor ac ym mis Medi 1977 dechreuodd ymgynghoriadau swyddogol ar y map a ddengys Llwybr Pwyllgor Taith Cambria a Llwybr a ffefrir gan y Comisiwn a oedd yn wahanol iawn."}, {"text_idx": "#000015", "text": "Ym 1982, cynigiwyd llwybr cyfaddawdol dan yr enw \u201cLlwybr Ymgynghori\u201d, ond cafwyd gwrthwynebiadau cryf yn ei erbyn gan sawl corff a daeth i\u2019r amlwg y byddai angen cyfaddawdu llawer mwy er mwyn cael cymeradwyaeth. Diflannodd brwdfrydedd cychwynnol y Comisiwn Cefn Gwlad a rhoddwyd y gorau i\u2019r cynigion. Ar o\u0302l colli gobaith am gydnabyddiaeth swyddogol, penderfynodd Drake gyhoeddi ei lawlyfr cyntaf ar ei lwybr answyddogol ym 1984, gyda llawer mwy o ryddid i lunio llwybr o\u2019i ddewis ei hun."}, {"text_idx": "#000016", "text": "Yn unol ag ewyllys Tony Drake, ar 1 Hydref 2015 cre\u0308wyd Ymddiriedolaeth Taith Cambria yn swyddogol. Gadawodd Tony Drake etifeddiaeth i Ramblers Cymru fel y gallant gynnal a chadw a gwella Taith Cambria, ac roedd y gweithgor a sefydlwyd i oruchwylio hyn yn cynnwys aelodau a oedd yn fodlon ar ddod yn ymddiriedolwyr yr Ymddiriedolaeth Taith Cambria. Mae\u2019r llwybr cyfredol yn ymestyn am 291 milltir ac yn cynnwys pob copa heriol ac ardal anghysbell sydd gan Gymru i\u2019w chynnig."}, {"text_idx": "#000017", "text": "Cerdded/beicio: Mae\u2019r llwybr yn dechrau y tu blaen i Gastell Caerdydd ac yn dilyn llwybr yr afon Taf."}, {"text_idx": "#000018", "text": "Ar y bws: Mae cysylltiadau bws rhagorol i mewn i Ganol Dinas Caerdydd, a bydd bws rhif 25 o\u2019r dafarn The Travellers Rest yn eich dychwelyd i\u2019r ddinas ar ddiwedd eich taith."}, {"text_idx": "#000019", "text": "Ar y tre\u0302n: Mae Gorsaf Caerdydd Canolog yn cynnig cysylltiadau da a\u0302 gweddill y ddinas. Mae manylion y gwasanaethau tre\u0302n i\u2019w gweld yn "}, {"text_idx": "#000020", "text": "Mewn car: Mae sawl lleoliad ar hyd y llwybr i barcio mewn pellter cymharol hawdd o\u2019r llwybr."}]